ΑΠΟΦΑΣΕΙΣ
Αριθμ. 2542
Ίδρυση εργαστηρίου με τίτλο «Εργαστήριο Διεπιστημονικής Σημασιολογικής Διασύνδεσης Συμ-
βιωτικών Εκπαιδευτικών Περιβαλλόντων - ΕΔιΣεΠ» - “Interdisciplinary Semantic Interconnected
Symbiotic Education Environments Laboratory ΙnterSy Lab”» του τμήματος Ηλεκτρολόγων Μη-
χανικών και Μηχανικών Υπολογιστών της Σχολής
Μηχανικών του Πανεπιστημίου Πελοποννήσου.
Ο ΠΡΥΤΑΝΗΣ
ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ
Έχοντας υπόψη:
1. Τις διατάξεις του αρθ. 38 και 40 του ν. 4610/2019
(ΦΕΚ 70/Α΄/7-5-2019) «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις».
2. Τις διατάξεις των άρθρων 28 και 29 του ν. 4485/2017
(ΦΕΚ 114/τ. Α΄/04-08-2017) «Οργάνωση και λειτουργία
της ανώτατης εκπαίδευσης, ρυθμίσεις για την έρευνα
και άλλες διατάξεις», όπως τροποποιήθηκαν και ισχύουν.
3. Το γεγονός ότι δεν έχει εκδοθεί ακόμη το προεδρικό
διάταγμα της παρ. 10 του άρθρου 28 του ν. 4485/2017
(ΦΕΚ Α’ 114).
4. Την εισήγηση της Συνέλευσης του τμήματος Ηλεκτρολόγων Μηχανικών και Μηχανικών Υπολογιστών της
Σχολής Μηχανικών του Πανεπιστημίου Πελοποννήσου
(συνεδρίαση με αριθμό 16/16-12-2019).
5. Την απόφαση της Συγκλήτου του Πανεπιστημίου
Πελοποννήσου (συνεδρίαση 168 με αριθμό 43,) για την
ίδρυση εργαστηρίου με τίτλο Εργαστήριο Διεπιστημονικής Σημασιολογικής Διασύνδεσης Συμβιωτικών Εκπαι-
δευτικών Περιβαλλόντων - ΕΔιΣεΠ» - “Interdisciplinary
Semantic
Interconnected
Symbiotic
Education
Environments Laboratory - ΙnterSy Lab”» του Τμήματος
Ηλεκτρολόγων Μηχανικών και Μηχανικών Υπολογιστών
της Σχολής Μηχανικών του Πανεπιστημίου Πελοποννήσου.
6. Τις διατάξεις του αρθ. 96 του ν. 4310/2014 (ΦΕΚ 258
Α΄/258Α΄/08-12-2014) « Έρευνα, Τεχνολογική Ανάπτυξη
και Καινοτομία και άλλες διατάξεις».
7. Το γεγονός ότι μέχρι και σήμερα δεν έχει εκδοθεί ο
Οργανισμός του Πανεπιστημίου Πελοποννήσου βάσει
του άρθρου 5 του ν. 4009/2011 (ΦΕΚ Α’ 195) «Δομή, λειτουργία, διασφάλιση της ποιότητας των σπουδών και δι-
εθνοποίηση των ανωτάτων εκπαιδευτικών ιδρυμάτων».
8. Τις διατάξεις του άρθρου 90 του «Κώδικα νομοθεσίας για την Κυβέρνηση και τα κυβερνητικά όργανα»,
που κυρώθηκε με το άρθρο πρώτο του π.δ. 63/2005
(ΦΕΚ Α’ 98).
1. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Την ίδρυση εργαστηρίου με τίτλο: «Εργαστήριο Διεπιστημονικής Σημασιολογικής Διασύνδεσης Συμ-
βιωτικών Εκπαιδευτικών Περιβαλλόντων - ΕΔιΣεΠ» “Interdisciplinary Semantic Interconnected Symbiotic
Education Environments Laboratory - ΙnterSy Lab”» του
Τμήματος Ηλεκτρολόγων Μηχανικών και Μηχανικών
Υπολογιστών της Σχολής Μηχανικών του Πανεπιστημίου Πελοποννήσου και τον καθορισμό του Εσωτερικού
Κανονισμού του ως ακολούθως:
Άρθρο 1
Ίδρυση
Ιδρύεται στο Τμήμα Ηλεκτρολόγων Μηχανικών
και Μηχανικών Υπολογιστών του Πανεπιστημίου Πελοποννήσου, το Εργαστήριο με τίτλο «Εργαστήριο
Διεπιστημονικής Σημασιολογικής Διασύνδεσης Συμβιωτικών Εκπαιδευτικών Περιβαλλόντων - ΕΔιΣεΠ» -
“Interdisciplinary Semantic Interconnected Symbiotic
Education Environments Laboratory - ΙnterSy Lab”.
Το Εργαστήριο Διεπιστημονικής Σημασιολογικής Διασύνδεσης Συμβιωτικών Εκπαιδευτικών Περιβαλλόντων
εξυπηρετεί τις εκπαιδευτικές και ερευνητικές ανάγκες
στα γνωστικά αντικείμενα σε τοπικό, σε περιφερειακό,
σε εθνικό και διεθνές επίπεδο:
• Τα Μαθηματικά στη Θεωρία και στην Πράξη: Γνωσιακές Στρατηγικές και Εκπαιδευτικές Εφαρμογές,
• Ανάπτυξη Μαθηματικών Εφαρμογών: Επιστημολογία,
Σύνθεση, Διάχυση,
• Μαθηματική Μοντελοποίηση: Προσαρμοστικά Μαθησιακά Περιβάλλοντα,
• Πολιτικές και Κοινωνικές Μαθηματικές Στρατηγικές,
• Σχεδιασμός Συμβιωτικών Εκπαιδευτικών Περιβαλλόντων για την υλοποίηση καινοτόμων δράσεων για τη
στήριξη φοιτητών/τριών ΑμεΑ,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Απριλίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 1244
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1244/09.04.2020
• Σημασιολογική Σύνδεση Διεπιστημονικών Γνωστικών
Αντικειμένων,
• Μελέτη, σχεδιασμός και ανάπτυξη χώρο-χρονικής
διδασκαλίας,
• Μελέτη και Ανάλυση Δικαιϊκών Πρακτικών Μεθοδολογίας Εκπαιδευτικής Έρευνας,
• Ανάπτυξη Καινοτόμων Βιωματικών Δράσεων Κοινωνικών και Σημασιολογικών Δομών,
• Διάχυση Μαθηματικών Εφαρμογών στην Πράσινη
Εξέλιξη.
Άρθρο 2
Εσωτερικός Κανονισμός
Η λειτουργία του Εργαστηρίου διέπεται από τον παρόντα Εσωτερικό Κανονισμό, όπως αναλύεται στα πα-
ρακάτω άρθρα.
Άρθρο 3
Αποστολή - Σκοπός - Τομείς Δραστηριότητας
Αντικείμενο του Εργαστηρίου είναι η εφαρμογή σύγχρονων μεθόδων και πρακτικών σύμφωνα με τις διεθνείς
εξελίξεις στα παραπάνω γνωστικά αντικείμενα, ώστε να
αυξηθεί στο βέλτιστο η ερευνητική δραστηριότητα σε
αυτές με στόχο την αξιοποίησή τους προς όφελος των
προπτυχιακών και μεταπτυχιακών φοιτητών του Τμήματος και γενικότερα της κοινωνίας και την επιμόρφωση
των αποφοίτων διαφόρων ειδικοτήτων.
Το Εργαστήριο Διεπιστημονικής Σημασιολογικής Διασύνδεσης Συμβιωτικών Εκπαιδευτικών Περιβαλλόντων,
έχει ως αποστολή:
1. Την κάλυψη σε προπτυχιακό και μεταπτυχιακό επίπεδο διδακτικών και ερευνητικών αναγκών του Τμήματος και
άλλων Τμημάτων του Πανεπιστημίου Πελοποννήσου σε
θέματα που εμπίπτουν στα γνωστικά αντικείμενα του Εργαστηρίου, όπως αυτά προσδιορίζονται στο άρθρο 1 της πα-
ρούσης και αποτελούν μέρος του προγράμματος σπουδών.
2. Την επικαιροποίηση της γνώσης αποφοίτων και την
εκπαίδευση (θεωρητική και πρακτική άσκηση) των μηχανικών και των μηχανικών Τ.Ε., των επιστημόνων πλη-
ροφορικής και ηλεκτρονικών και των εκπαιδευτικών στα
γνωστικά αντικείμενα που καλύπτει το Εργαστήριο όπως
αυτό προβλέπεται από την εκάστοτε νομοθεσία.
3. Την ανάπτυξη και διεξαγωγή θεωρητικής και εφαρμοσμένης έρευνας και την υποστήριξη διδακτορικής
και μεταδιδακτορικής έρευνας σε θέματα συναφή με τα
διδακτικά και ερευνητικά αντικείμενα του Εργαστηρίου.
4. Την παροχή υπηρεσιών Διά Βίου Μάθησης είτε δια
ζώσης είτε εξ αποστάσεως αυτοδύναμα ή σε συνεργασία
με άλλα εργαστήρια ή φορείς.
5. Την παροχή υπηρεσιών πιστοποίησης γνώσεων και
δεξιοτήτων στα θεματικά πεδία του Εργαστηρίου.
6. Τη συνεργασία κάθε μορφής με κέντρα ερευνών
και ακαδημαϊκά ιδρύματα της ημεδαπής και αλλοδαπής
εφόσον οι στόχοι συμπίπτουν, συμβαδίζουν και αλληλοσυμπληρώνονται με εκείνους του Εργαστηρίου.
7. Την προαγωγή των διδακτικών και ερευνητικών συνεργασιών μεταξύ καθηγητών και ερευνητών με συγγενή
ή συμπληρωματικά επιστημονικά πεδία εξειδίκευσης
εντός και εκτός του Πανεπιστημίου Πελοποννήσου.
8. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση Ελλήνων
και ξένων επιστημόνων αναγνωρισμένου κύρους.
9. Την παροχή υπηρεσιών σύμφωνα με τη παράγραφο
10 του ν. 4485/2017 (ΦΕΚ 114/τ. Α΄/4.8.2017): «Οι προϋποθέσεις παροχής υπηρεσιών από τα Εργαστήρια σε
φυσικά ή νομικά πρόσωπα καθορίζονται με προεδρικό
διάταγμα, που εκδίδεται με πρόταση του Υπουργού Παιδείας, Έρευνας και Θρησκευμάτων, ύστερα από γνώμη
της Συγκλήτου του οικείου Α.Ε.Ι.». Εφόσον αυτό το π.δ.
δεν έχει εκδοθεί ακόμα και έως ότου εκδοθεί ισχύει το
π.δ. 159/1984 (ΦΕΚ 53/τ. Α΄/27.4.1984΄): «Προϋποθέσεις
παροχής υπηρεσιών από τα Πανεπιστημιακά Εργαστήρια σε ιδιώτες και κάθε νομικής μορφής οργανισμούς».
10. Τη συνεργασία με φορείς του ευρύτερου δημόσιου τομέα, με οργανισμούς της τοπικής αυτοδιοίκησης,
με επιστημονικούς κοινωνικούς και επαγγελματικούς
φορείς, με διεθνείς οργανισμούς ή οργανώσεις καθώς
και με παραγωγικούς φορείς του ιδιωτικού τομέα στα
συναφή επιστημονικά πεδία, ώστε να συμβάλλουν στην
από κοινού διερεύνηση λύσεων και προτάσεων για την
αντιμετώπιση σύγχρονων προβλημάτων.
11. Την ανάληψη συμβουλευτικών ή αναπτυξιακών
έργων και μελετών με σκοπό την ικανοποίηση των αναγκών της κοινωνίας.
12. Τη διεκδίκηση και ανάληψη ερευνητικών και αναπτυξιακών έργων χρηματοδοτούμενων από εθνικούς,
ευρωπαϊκούς, ή άλλους πόρους, δημόσιους ή ιδιωτικούς.
13. Την προώθηση Έρευνας και Καινοτομίας σε όλο το
φάσμα των θεματικών αντικειμένων του, αυτόνομα και
μέσω συνεργασιών με άλλες επιστημονικές ομάδες, τόσο
μεταξύ των ΑΕΙ της Ελλάδας όσο και των Πανεπιστημίων
της αλλοδαπής.
14. Την έκδοση δελτίων και επιστημονικών περιοδικών.
Άρθρο 4
Προσωπικό
Το Εργαστήριο Διεπιστημονικής Σημασιολογικής Διασύνδεσης Συμβιωτικών Εκπαιδευτικών Περιβαλλόντων
θα στελεχώνεται από:
1. Μέλη ΔΕΠ του Τμήματος Ηλεκτρολόγων Μηχανικών
και Μηχανικών Υπολογιστών του Πανεπιστημίου Πελοποννήσου που το γνωστικό τους αντικείμενο εμπίπτει
στα διδακτικά και ερευνητικά ενδιαφέροντα του Εργαστηρίου σύμφωνα με την κείμενη νομοθεσία.
2. Μέλη του Ειδικού Διδακτικού Προσωπικού (ΕΔΙΠ)
και Ειδικού Τεχνικού Εργαστηριακού Προσωπικού (ΕΤΕΠ)
σύμφωνα με την κείμενη νομοθεσία.
3. Μεταδιδακτορικούς ερευνητές, διδάκτορες, υποψήφιους διδάκτορες, εξωτερικούς συνεργάτες, μεταπτυχι-
ακούς φοιτητές και φοιτητές που συμμετέχουν ενεργά
στις ερευνητικές δραστηριότητες και στην εκτέλεση
ερευνητικών έργων και προσφορά υπηρεσιών του Εργαστηρίου.
4. Τεχνικό και διοικητικό προσωπικό που τοποθετείται
σε αυτό σύμφωνα με τις κείμενες διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1244/09.04.2020
5. Μέλη ΔΕΠ που ανήκουν σε άλλα ΑΕΙ, επισκέπτες
καθηγητές της αλλοδαπής ή ημεδαπής και εξειδικευμένοι επιστήμονες, μπορούν να συνεργάζονται κατά περί-
πτωση με οποιοδήποτε τρόπο σε δράσεις που εξυπηρετούν την αποστολή και τους στόχους του εργαστηρίου.
Επίσης, είναι δυνατόν να στεγάζονται στο εργαστήριο
συνεργάτες και ερευνητικά προγράμματα μελών ΔΕΠ,
άλλων Τμημάτων του Πανεπιστημίου Πελοποννήσου.
Για την εκπόνηση των Ερευνητικών Προγραμμάτων
ορίζεται Επιστημονικός Υπεύθυνος, ο οποίος πρέπει να
ανήκει στην ανωτέρω κατηγορία 1.
Η τοποθέτηση στο εργαστήριο των μελών Δ.Ε.Π. και
των μελών του Ε.Τ.Ε.Π. γίνεται με τη διαδικασία των διατάξεων της πανεπιστημιακής νομοθεσίας, ενώ των υπο-
λοίπων μελών με τις ισχύουσες διατάξεις.
Άρθρο 5
Διοίκηση - Αρμοδιότητες
Ο Διευθυντής του Εργαστηρίου εκλέγεται από τη Συνέλευση του Τμήματος Ηλεκτρολόγων Μηχανικών και
Μηχανικών Υπολογιστών του Πανεπιστημίου Πελοποννήσου με τριετή θητεία, του οποίου το γνωστικό αντικεί-
μενο εμπίπτει στο επιστημονικό πεδίο του Εργαστηρίου.
Ο Διευθυντής μπορεί να ανήκει στις βαθμίδες του Καθηγητή πρώτης βαθμίδας, του Αναπληρωτή Καθηγητή ή
του Επίκουρου Καθηγητή και ορίζεται με τη διαδικασία
του άρθρου 29 του ν. 4485/2017 (ΦΕΚ 114/τ. Α΄/4.8.2017).
Ο Διευθυντής αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, ξεκινώντας
από την πρώτη βαθμίδα και εξαντλώντας τις βαθμίδες
μέχρι και τη βαθμίδα του επίκουρου. Ο Διευθυντής του
Εργαστηρίου ασκεί αρμοδιότητες όπως:
1. Μεριμνά για την ομαλή διεξαγωγή του διδακτικού
και ερευνητικού έργου του Εργαστηρίου,
2. Υποβάλει στη Συνέλευση του Τμήματος το ετήσιο
πρόγραμμα λειτουργίας του Εργαστηρίου,
3. Μεριμνά για την τήρηση του κανονισμού και του
προγράμματος λειτουργίας του εργαστηρίου καθώς και
για τη στελέχωση, την οικονομική διαχείριση και την
κατανομή των χώρων του Εργαστηρίου,
4. Εισηγείται στα αρμόδια όργανα για: α) τον ορισμό
υπευθύνων αναλωσίμων υλικών, του κινητού εξοπλισμού και των χώρων και β) την προμήθεια του απαραί-
τητου εξοπλισμού του Εργαστηρίου,
5. Υποβάλει στη Συνέλευση του Τμήματος τον ετήσιο
και τριετή απολογισμό των δραστηριοτήτων του εργαστηρίου,
6. Υπογράφει κάθε έγγραφο που σχετίζεται με το Εργαστήριο,
7. Εκπροσωπεί το εργαστήριο στα αρμόδια όργανα
του Πανεπιστημίου Πελοποννήσου.
Άρθρο 6
Εγκατάσταση - Υλικοτεχνική Υποδομή
Χώρος εγκατάστασης του εργαστηρίου είναι εν γένει οι
χώροι που παραχωρούνται από το Τμήμα Ηλεκτρολόγων
Μηχανικών και Μηχανικών Υπολογιστών και το Πανεπιστήμιο Πελοποννήσου και για τη διεξαγωγή του διδα-
κτικού - ερευνητικού του έργου ή χώροι που μπορούν
να παραχωρηθούν από δημόσιους ή ιδιωτικούς φορείς
προς το Πανεπιστήμιο Πελοποννήσου για τον σκοπό
αυτό. Επίσης, θα χρησιμοποιούνται αίθουσες διδασκαλίας του Τμήματος με σκοπό την υλοποίηση σεμιναρίων,
εξετάσεων πιστοποίησης, διαλέξεων κ.α. Στο Εργαστήριο τηρούνται οι προβλεπόμενοι όροι λειτουργίας και
υγιεινής σύμφωνα με τα προβλεπόμενα στις κείμενες
διατάξεις. Στον χώρο εγκατάστασης τοποθετείται πινακίδα με τον τίτλο του Εργαστηρίου.
Άρθρο 7
Κανόνες λειτουργίας Εργαστηρίου
1. Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον Εσωτερικό Κανονισμό
Λειτουργίας του Πανεπιστημίου Πελοποννήσου.
2. Ο Διευθυντής ενημερώνεται πριν τη διεξαγωγή
κάθε εργασίας η οποία γίνεται στο πλαίσιο ερευνητικού
προγράμματος ή άλλου έργου που έχει αποφασισθεί
και καθορίζει την προτεραιότητα στη χρησιμοποίηση
αναλωσίμων, οργάνων και χώρων, σε περίπτωση που δεν
υπάρχει άλλη σχετική απόφαση. Επίσης, έχει την ευθύνη
για την προστασία των οργάνων και των εγκαταστάσεων
από βλάβες, την ασφαλή παραμονή του προσωπικού,
των φοιτητών και επισκεπτών και γενικά την ευθύνη για
την απρόσκοπτη λειτουργία του Εργαστηρίου.
3. Ο Διευθυντής καταρτίζει την στρατηγική ανάπτυξης
και στους στόχους του Εργαστηρίου, κατανέμει αρμοδιότητες στα μέλη και τους συνεργάτες του Εργαστηρί-
ου, καθορίζει την υλοποίηση κάθε έργου ανάλογα με τις
απαιτήσεις και τους κανόνες του έργου.
4. Ο Διευθυντής έχει την ευθύνη για την εν γένει λειτουργία και διαχείριση του Εργαστηρίου, τη χρησιμο-
ποίηση Η/Υ και άλλων υποδομών, μηχανημάτων και
υλικών που ανήκουν σε αυτό, την παραμονή εργαζομένων (προσωπικού, συνεργατών, φοιτητών, επισκεπτών)
στους χώρους όπου τηρούνται οι προβλεπόμενοι κανόνες ασφαλείας, καθώς και την προστασία των ως άνω
μηχανημάτων και υλικών και εγκαταστάσεών του από
βλάβες.
5. Η χρησιμοποίηση αρχείων, βιβλίων, ηλεκτρονικών
μέσων και ειδικού εξοπλισμού του Εργαστηρίου επιτρέπεται μόνο στο προσωπικό του ή άλλους ερευνητές που
διαθέτουν ειδική επί των οργάνων αυτών εκπαίδευση
και εξουσιοδότηση από τον Διευθυντή αυτού. Κινητά
όργανα και συσκευές οι οποίες παραχωρούνται για τη διεξαγωγή εργασιών, επιστρέφονται, μετά τη χρήση τους,
στην κατάσταση που είχαν παραχωρηθεί.
6. Στην περίπτωση που είναι δυνατή κατά τις ισχύουσες διατάξεις η πρόσληψη επιστημόνων στους τομείς
των διδακτικών και ερευνητικών δραστηριοτήτων του
Εργαστηρίου, η πρόσληψη διενεργείται κατόπιν εισηγήσεως του Διευθυντή του Εργαστηρίου στα αρμόδια
όργανα του Τμήματος.
Άρθρο 8
Έσοδα - Πόροι
Η λειτουργία του Εργαστηρίου θα γίνεται από ιδίους
πόρους οι οποίοι θα προέρχονται από:
1. Την υλοποίηση ερευνητικών και αναπτυξιακών
προγραμμάτων και την εκπόνηση μελετών και παροχή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1244/09.04.2020
υπηρεσιών προς δημόσιους, κοινωνικούς και ιδιωτικούς
φορείς.
2. Τη διάθεση ερευνητικών και εν γένει επιστημονικών
προϊόντων.
3. Την παροχή υπηρεσιών σύμφωνα με την κείμενη
νομοθεσία.
4. Τις ειδικές εισφορές και κάθε είδους χρηματοδοτήσεις από διεθνείς οργανισμούς και Νομικά ή Φυσικά
Πρόσωπα.
5. Έσοδα από τη χρήση της πνευματικής ιδιοκτησίας
των αποτελεσμάτων ερευνητικών και αναπτυξιακών
προγραμμάτων.
6. Κληρονομιές, κληροδοτήματα, δωρεές, παραχωρήσεις και κάθε άλλη οικονομική ενίσχυση που κατα-
λείπονται από ημεδαπά ή αλλοδαπά φυσικά και νομικά
πρόσωπα προς το Πανεπιστήμιο Πελοποννήσου για τους
σκοπούς των Εργαστηρίων, γενικότερα, και του οικείου
Εργαστηρίου, ειδικότερα και εφόσον δεν τίθενται όροι
που αντιβαίνουν σε αυτούς.
7. Την οργάνωση δράσεων διά βίου μάθησης, σχολείων και άλλων συναφών πρωτοβουλιών.
8. Τη διεξαγωγή συνεδρίων και εκπαιδευτικών σεμιναρίων.
9. Από κάθε άλλη νόμιμη πηγή.
Η διαχείριση των εσόδων του Εργαστηρίου Διεπιστημονικής Σημασιολογικής Διασύνδεσης Συμβιωτικών Εκ-
παιδευτικών Περιβαλλόντων, από οποιαδήποτε πηγή και
εάν προέρχονται, γίνεται μέσω του Ειδικού Λογαριασμού
Κονδυλίων Έρευνας (ΕΛΚΕ), σύμφωνα με τον κανονισμό
του.
Άρθρο 9
Τηρούμενα βιβλία
Για τις ανάγκες του Εργαστηρίου τηρούνται τα ακόλουθα βιβλία και στοιχεία:
1. Βιβλίο πρωτοκόλλου εισερχομένων και εξερχόμενων
εγγράφων.
2. Αρχείο αλληλογραφίας.
3. Βιβλίο πρακτικών - αποφάσεων.
4. Βιβλίο περιουσιακών στοιχείων και χρεώσεων.
5. Φάκελος ετήσιου προϋπολογισμού, οικονομικών
στοιχείων έτους και απολογισμού δραστηριοτήτων.
6. Κατάλογος επιστημονικών βιβλίων και περιοδικών.
7. Αρχείο ερευνητικών προγραμμάτων και δεδομένων.
8. Αρχείο δημοσιεύσεων και αναφορών.
Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο για το Εργαστήριο σε αναλογική ή ψηφιακή μορφή.
Άρθρο 10
Τίτλος - Σφραγίδα
1. Ο τίτλος του Εργαστηρίου είναι: Εργαστήριο Διεπιστημονικής Σημασιολογικής Διασύνδεσης Συμβιωτι-
κών Εκπαιδευτικών Περιβαλλόντων - Interdisciplinary
Semantic
Interconnected
Symbiotic
Education
Environments Laboratory και ο διακριτικός του τίτλος
είναι «ΕΔιΣεΠ» στα Ελληνικά και «ΙnterSy Lab» στα Αγγλικά. Ο τίτλος αυτός καθώς και τα στοιχεία του Διευθυντή
του Εργαστηρίου αναγράφονται στους χώρους που είναι
εγκατεστημένο το Εργαστήριο.
2. Το Εργαστήριο χρησιμοποιεί για την αλληλογραφία
του στρογγυλή σφραγίδα που αναγράφει στον εξωτερικό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και
στον εσωτερικό «Εργαστήριο Διεπιστημονικής Σημασιολογικής Διασύνδεσης Συμβιωτικών Εκπαιδευτικών
Περιβαλλόντων» και διακριτικό τίτλο «ΕΔιΣεΠ», έχει δε
ως έμβλημα στα έγγραφά του το αντίστοιχο του Πανεπιστημίου Πελοποννήσου.
3. Ανάλογη σφραγίδα με τα στοιχεία στην αγγλική γλώσσα «University of the Peloponnese» και
“Interdisciplinary Semantic Interconnected Symbiotic
Education Environments Laboratory” και διακριτικό τίτλο “InterSy Lab” θα χρησιμοποιεί το Εργαστήριο για την
ξενόγλωσση αλληλογραφία του.
Άρθρο 11
Έναρξη Ισχύος
Η ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Τρίπολη, 10 Μαρτίου 2020
Ο Πρύτανης
ΑΘΑΝΑΣΙΟΣ ΚΑΤΣΗΣ

[Source: 20200201244.pdf | Tokens: 15633]